Document ID: /roh_data/filtered/fineweb-2-filterrobots_roh.jsonl.gz/20241

Parada da schlaghers - Costums giagls, buna luna e schalalalà
Ils Turitgais han la Street Parade, ils Grischuns la parada da schlaghers. Questa fin d’emna èn pelegrinads 33'000 fans ed amaturs a Cuira per guardar il cortegi, ballar tutta notg e celebrar il schlagher.
Sch’igl è tschaiver u parada da schlaghers na savess ins betg dir sin l’emprima egliada. Pir sch’ins auda la musica che rebatta atras las streglias da la citad, èsi cler: Ils amaturs dal schlagher occupeschan puspè Cuira. In tozzel bands e DJ’s procuran questa fin d’emna per partys da di e da notg.